Diari Oficial de la Generalitat Valenciana


Sumari del DOGV 3662, del 10-01-2000 (1999/10733)

RESOLUCIÓ de 25 de novembre de 1999, del conseller d'Obres Públiques, Urbanisme i Transports, per la qual s'emet un informe favorable i en conseqüència s'aprova definitivament la modificació referent al polígon 3, UE-B de les Normes Subsidiàries de Sueca.
---------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3662

Data del DOGV
:   10-01-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/10455


Data del document
:   25-11-1999

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * Sueca
    * pla d'urbanisme

RESOLUCIÓ de 25 de novembre de 1999, del conseller d'Obres Públiques, Urbanisme i Transports, per la qual s'emet un informe favorable i en conseqüència s'aprova definitivament la modificació referent al polígon 3, UE-B de les Normes Subsidiàries de Sueca. [1999/M10575]
  
Vist l'expedient relatiu a la modificació del polígon 3, UE-B, de les Normes Subsidiàries de Sueca (València), i de conformitat amb els següents,
  
Antecedents de fet
  
Primer
  
El projecte es sotmeté a informació pública per mitjà de la Resolució de l'alcaldia de 27 de novembre de 1998, posteriorment ratificada pel ple de l'ajuntament en sessió celebrada el dia 3 de desembre de 1998. Després del període pertinent d'exposició pública, en el qual no es presentaren al·legacions, s'aprovà provisionalment pel ple de l'ajuntament en data 3 de juny de 1999.
  
Segon
  
El projecte consta de memòria justificativa i plans de la situació actual i la proposta.
  
Tercer
  
Durant la tramitació de l'expedient s'ha sol·licitat l'informe dels organismes següents: Demarcació de Costes del Ministeri de Medi Ambient, i Divisió de Ports i Costes de la Conselleria d'Obres Públiques, Urbanisme i Tranports.
  
Quart
  
Sueca disposa de Normes Subsidiàries aprovades definitivament per la Comissió Territorial d'Urbanisme en data 19 de maig de 1977.
  
Han sigut aprovades definitivament 6 modificacions i 3 plans parcials en desenvolupament de les normes. El concert previ del Pla General fou informat en data 24 de juny de 1998.
  
Cinqué
  
La Comissió Territorial d'Urbanisme de València, en sessió celebrada el dia 27 de juliol de 1999, acordà suspendre l'aprovació definitiva de la modificació de les Normes Subsidiàries de Sueca referent al polígon 3, UE-B, a causa de la falta d'informe de la Demarcació de Costes del Ministeri de Medi Ambient.
  
Sisé
  
La Direcció General de Costes del Ministeri de Medi Ambient emeté informe, en data 14 de setembre de 1999, en el qual es conclou el següent:
  
«a) La línia corresponent a la nova delimitació proposada per la Demarcació de Costes i autoritzat per aquesta Direcció General, incorporada als plans rectificats per l'Ajuntament, haurà de figurar en la documentació que integre el projecte definitiu, i s'ha d'identificar com a "Delimitació provisional del domini públic maritimoterrestre" de conformitat amb la denominació de la vigent Llei 22/1988 de Costes.
  
b) S'haurà de fer constar la necessitat de complir les limitacions derivades de la legislació de costes en totes les illes de cases de la unitat d'execució B situades en el front costaner, afectades per la servitud de protecció reflectida en els plans rectificats.
  
Amb aquestes observacions que s'hauran de tenir en compte en la documentació definitiva, s'informa favorablement la modificació puntual de les Normes Subsidiàries de Sueca en la zona marítima, tram entre el Perelló i les Palmeres, polígon 3, UE-B.»
  
Seté
  
El ple de l'Ajuntament de Sueca, en sessió celebrada el dia 7 d'octubre de 1999, aprovà els plans núm. 3 i 5 corregits, de conformitat amb les observacions assenyalades en l'informe de la Direcció General de Costes.
  
Vuité
  
La comissió informativa de la Comissió Territorial d'Urbanisme de València, en sessió celebrada el 22 d'octubre de 1999 emeté un informe relatiu al projecte que ens ocupa, i compleix així el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Nové
  
La Comissió Territorial d'Urbanisme de València en sessió celebrada el 29 d'octubre de 1999, acordà emetre un informe favorable d'aquest expedient de modificació de Normes Subsidiàries de Sueca, corresponents al polígon 3, UE-B.
  
Fonaments de dret
  
Primer
  
La tramitació ha sigut correcta, conforme amb el que estableix l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (d'ara en avant, LRAU).
  
Segon
  
L'objecte de la modificació és el canvi de qualificació de dues illes de cases de la unitat d'execució B. Les illes afectades són, per una part, la limitada pel passeig marítim i el carrer núm. 5 d'edificació intensiva i, per una altra, l'illa destinada a zona verda al nord de l'ordenació.
  
La modificació es justifica en què l'illa del costat del passeig marítim està afectada per la zona de servitud de protecció que estableix la Llei de Costes i afecta, per tant, l'ús d'edificació intensiva. Es pretén qualificar la zona de l'illa afectada com a «espai lliure de titularitat i ús públic, zona verda» i que comprén 938,65 m2, i deixar la superfície restant, 590,42 m2, com a edificació intensiva. L'illa de zona verda, es divideix, al seu torn en una zona d'edificació intensiva, de 879,9 m2, i de zona verda de 1322,80 m2, amb la qual cosa es mantenen els aprofitaments assignats pel Pla i els espais dotacionals. La resta de paràmetres no es modifiquen. El quadre resum:
  
 Actual Modificació
  
Zones verdes 2.195,85 m2 2.261,51 m2
  
Edif. intensiva 1.463,41 m2 1.463,41 m2
  
Vials 25.844,68 m2 25.779,01 m2
  
La documentació està completa, als efectes del compliment del que preceptua l'article 27 de la LRAU.
  
Tercer
  
A la vista de la nova documentació aportada i de l'informe favorable de la Direcció General de Costes del Ministeri de Medi Ambient, es consideren esmenades les deficiències assenyalades en l'acord de la Comissió Territorial d'Urbanisme de data 27 de juliol de 1999.
  
Quart
  
Les determinacions contingudes en la modificació es consideren correctes des del punt de vista de les exigències de la política urbanística i territorial de la Generalitat, tal com es recull en l'article 40 de la LRAU.
  
Cinqué
  
La modificació comporta una qualificació diferent o un ús urbanístic de zones verdes previstes anteriorment, fet pel qual requereix un informe previ del Consell Superior d'Urbanisme, substituït per l'informe del conseller d'Obres Públiques, Urbanisme i Transports, amb l'informe previ de la Comissió Territorial d'Urbanisme, en aplicació de la disposició transitòria novena de la Llei Reguladora de l'Activitat Urbanística, de conformitat amb el que estableix l'article 55.4 de l'esmentada Llei.
  
No es considera necessari el dictamen del Consell Jurídic Consultiu de la Comunitat Valenciana previst en l'article 10.e de la Llei 10/1994, de 19 de desembre, de la Generalitat Valenciana, de Creació del Consell Jurídic Consultiu de la Comunitat Valenciana, atés que la modificació no té per objecte una diferent zonificació o ús urbanístic de zones verdes previstes en el Pla, sinó que la modificació té un altre objecte o finalitat i d'aquesta deriva o és conseqüència la diferent zonificació o ús urbanístic de les zones verdes.
  
Respecte al contingut de la modificació de zones verdes que es proposa, des del punt de vista quantitatiu es produeix un increment de la superfície de zones verdes qualificades, ja que es passa de 2.195,85 m2 a 2.261,51 m2; des del punt de vista qualitatiu, es produeix una millora en la configuració de les zones verdes, ja que es disposa d'una zona verda al costat del passeig marítim, en primera línia de la platja, que millora notablement les possibilitats d'utilització d'aquesta dotació respecte a la ubicació en segona línia de platja en el planejament vigent.
  
Sisé
  
Respecte a la competència per a l'aprovació de l'expedient, el conseller d'Obres Públiques, Urbanisme i Transports és l'òrgan competent per a resoldre sobre l'aprovació definitiva dels instruments de planejament, de conformitat amb el que estableix l'article 39 de la LRAU, en relació amb l'article 6.D del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Vistos els preceptes legals esmentats i els altres de general i pertinent aplicació, resolc:
  
Aprovar definitivament la modificació referent al polígon 3, UE-B de les Normes Subsidiàries de Sueca.
  
Aquesta resolució entrarà en vigor el mateix dia de la publicació en el Diari Oficial de la Generalitat Valenciana.
  
Contra aquesta resolució, que posa fi a la via administrativa, es podrà interposar recurs contenciós administratiu, davant la Sala Contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la notificació o publicació d'aquesta, de conformitat amb el que preveu l'art. 10 i 46 de la Llei Reguladora de la Jurisdicció Contenciosa Administrativa, de 13 de juliol de 1998. Tot això, sense perjudici que puga exercir qualsevol altre recurs que s'estime oportú.